open-index/open-wikipedia-markdown huggingface dataset:
Iphiklos

Den **Iphiklos** war an der griichescher Mythologie de Jong vum Phylakos, ee vun de berüümten Argonauten an de Mann vun der Diomedeia. Hie war och wéinst senger Schnellegkeet a senge grousse Rannerträpp bekannt.

De Melampus wollt d'Ranner fir säi Brudder Bias klauen, hie gouf awer erwëscht an an de Prisong gehäit. Nodeem dem Iphiklos säi Papp erkannt hat dat de Melampus d'Zukunft kéint viraussoen an de Melampus virausgesot hat wéi den Iphiklos kéint Nokomme kréien, huet de Melampus d'Ranner geschenkt kritt. Den Iphiklos ass duerno Papp vun zwéi Jonge ginn.
Bias (Mythologie)

De **Bias** war de Kinnek vun Argos, Brudder vum Melampus. Seng éischt Fra war d'Pero, Duechter vum Neleus, mat der en e puer Kanner hat, dorënner den Talaos. Seng zweet Fra war d'Iphianassa, eng Duechter vum Proitos, mat der zesummen en d'Duechter Anaxabia kritt huet.
Io (Mythologie)

D**'Io** war an der griichescher Mythologie d'Priesterin vun der Hera zu Argos, Duechter vum Inachos a vun der Melia.
## Mythos
Well den Zeus sech an d'Io verléift hat, huet en s'an eng wäiss Kou verwandelt fir dem Hera senger Jalousie z'entgoen. D'Hera huet sech awer net ier féiere gelooss an huet d'Kou vum Zeus als Geschenk verlaangt a se vum Argos Panoptes bewaache gelooss. Wéi den Hermes d'Io befreit huet, huet d'Hera se vun enger grousser Beel verfollege gelooss, déi se duerch ganz Europa gehetzt huet. Eréischt an Egypten huet si hir mënschlech Gestalt erëm kritt an huet dem Zeus den Epaphos gebuer, dee spéider Kinnek vun Egypte gouf a Memphis gebaut huet.

Déi Plaz wou d'Io vun Europa an Asie komm ass, soll spéider no hir den Numm Bosporos (= lb: "*Rannerfuurt*") kritt hunn. Och d'Ionescht Mier ass no der Io benannt ginn.

## Um Spaweck
Argos Panoptes

Den **Argos Panoptes** (lat. *Argus*) war an der griichescher Mythologie e Ris mat honnert (oder vill) Aen, deen zimmlech schaarfsiichteg war (dohier och "*Argusaen*"). En huet d'Echidna an e Stéier erschloen déi Arkadien verwüst hunn. Schliisslech huet e vun der Hera den Uerder kritt d'Io, déi an eng wäiss Kou verwandelt gi war, ze bewaachen. Dem Hermes ass et awer gelongen hien anzeschléiferen an ëmzebréngen.

## Kuckt och
* Pohunn (Mythologie)

## Um Spaweck
Echidna (Mythologie)

D**'Echidna** war an der griichescher Mythologie en Ongeheier mat Fraekierper, der hiren Ënnerleif an e Schlaangekierper iwwergaangen ass. D'Iwwerliwwerung nennt verschidden Elteren: de Phorkys an d'Keto, den Tartaros an d'Gaia oder de Chrysaor an d'Styx. Hire Mann war den Typhon, deem se verschidden aner Ongeheier gebuer huet, z.&nbsp;B. De Kerberos, d'Chimaira, d'Sphinx an den Neméiesche Léiw.

D'Echidna, déi zwar stierflech war awer net gealtert ass, huet a Kilikien oder um Peloponnes gelieft a Spazéiergänger, déi bei hirer Hiel laanscht komm sinn, ausgeraibert bis se schliisslech vum Argos Panoptes embruecht ginn ass.
Olympesch Summerspiller 2012

D**'[[Olympesch Spiller|Olympesch Summerspiller]] 2012**, offiziell d**'Spiller vun XXX. Olympiad** genannt, goufe vum 27. Juli bis den 12. August 2012 zu London ofgehalen.

## Participatioun vu Lëtzebuerg
Lëtzebuerg war zu London mat néng Athleeten a siwe Sportaarte vertrueden, véier Fraen a fënnef Männer.

Zanter 1900 war et déi 23. lëtzebuergesch Participatioun bei den Olympesche Summerspiller.

## Fändeldréier
D'Judoka Marie Muller huet de Fändel vu Lëtzebuerg bei der Erëffnungszeremonie gedroen.

## Participante pro Sportaart

### Bouschéissen

### Judo

### Cyclissem

#### Strooss

### Schéissen

### Schwammen

### Tennis

### Dëschtennis

## Kuckt och

* Lëtzebuerg bei den Olympesche Spiller
* Lëscht vu lëtzebuergeschen Olympionicken

## Um Spaweck
* Websäit vun de Summerspiller 2012 beim C.I.O.
* Offiziell Websäit vun de Summerspiller 2012
Lamia (Mythologie)

D**'Lamia** war d'Duechter vum Belos, a vun der Libye.

## Mythos
Ursprénglech war d'Lamia eng schéi jonk Fra, an déi den Zeus sech verléift huet. Aus Jalousie huet d'Hera si mat Geckegkeet geschloen, soudatt si hir eege Kanner eragefeiert huet. Der Seechen no ass si e schrecklecht Gespenst ginn, dat och d'Kanner vun anere Mammen entfouert an hinnen d'Blutt ausgesuckelt huet. Duerch den Zeus hat si den Don, sech kënnen ze verwandelen.

## Kuckt och
* Lemuren
Agenor (Mythologie)

**Agenor** ass en Numm deen an der griichescher Mythologie heefeg virkënnt.

Bekannt ass virun allem de Jong vum Poseidon a vum Libye, Brudder vum Belos. Den Agenor war Kinnek vu Sidon an Tyros an ënner anerem Papp vum Kadmos a vun der Europa. Hie gëllt als Ancêtre vun de Phenizier.

## Kuckt och
* Phineus
* Phoinix
* Thasos
Zelos

Den **Zelos** war an der griichescher Mythologie de Gott vum Äifer, de Jong vum Styx a vum Pallas, Brudder vum Bia, Kratos a Nike. Zesumme mat senger Mamm a senge Gesëschter war hien ee vun den éischten déi den Zeus am Kampf géint d'Titanen (Titanomachie) ënnerstëtzt hunn. Dofir koum him och d'Éier zu Deel eng Plaz nieft dem Zeus sengem Troun ze hunn.

Eng Versioun erzielt och en hätt zesumme mam Apate der neigebuerener Aphrodite aus dem Mier gehollef.
Lamia

De Begëff **Lamia** bezeechent:

* eng Figur aus der griichescher Mythologie: Lamia (Mythologie);
* eng Stad a Griicheland: Lamia (Griicheland); 
* en Déier aus Neiguinea: Lamia (Déier);
* eng argentinesch Museksgrupp: Lamia (Museksgrupp);
* zwou griichesch Hetairen: Lamia vum Themistokles a Lamia vum Demetrios;
Bia (Mythologie)

D**'Bia** (gr. "*Kraaft*") war an der griichescher Mythologie d'Duechter vum Pallas an der Styx, Schwëster vum Zelos ("*Äifer*"), Kratos ("*Muecht*") a Nike ("*Victoire*"). Si war ëmmer um Zeus senger Säit an huet dem Hephaistos a Kratos gehollef den Titan Prometheus un e Fiels unzekette fir en dofir ze bestrofen datt en de Gëtter d'Feier gestuel huet.

D'Gesëschter waren alleguer um Kampf géint d'Titanen (Titanomachie) bedeelegt.
Nike (Mythologie)

D**'Nike** (gr. νίκη, "*Victoire*") war an der griichescher Mythologie d'Duechter vum Pallas a vum Styx. Hir Gesëschter sinn d'Bia ("*Kraaft*"), den Zelos ("*Äifer*") a Kratos ("*Muecht*"). Zesummen hunn si dem Zeus am Kampf géint d'Titane gehollef.

D'Nike ass awer als eenzeg kultesch veréiert ginn a war dofir och déi bekanntst vun de véier Gesëschter. Den Zentrum vun hirem Kult an Athen war d'Akropolis.

An der Konscht ass si meeschtens mat Flilleken duergestallt ginn a mat verschiddene Géigestänn: z.&nbsp;B. mat enger Kithara (Lyra), enger Phiale (Afferschuel), engem Thymaterion (Wäihrauchbrenner), enger Blumm, enger Schärp oder mat engem Krou (Oinochoe) beim Wäinaffer um Altor.

## Um Spaweck
Kratos

De **Kratos** war an der griichescher Mythologie de Gott vun der *Muecht* (och vum *Zwang*), Jong vum Pallas a vum Styx. Seng Gesëschter waren den Zelos, "*Äifer*", d'Bia, "*Kraaft*" a Nike, "*Victoire*".

En huet dem Hephaistos gehollef de Prometheus un e Fiels ze ketten, well den de Gëtter d'Feier gestuel huet.

All véier Gesëschter hunn zesumme mat hirer Mamm dem Zeus an deem sengem Kampf géint d'Titanen (Titanomachie) bäigestanen.
Meteorologesch Statiounen zu Lëtzebuerg

**Meteorologesch Statiounen zu Lëtzebuerg**

## Extremwiederwarnung Europa
D'Extremwiederwarnung fir Europa ass e Service deen iwwer extreem Wiederconditioune renséignéiert an un deem sech 31 Natioune bedeelegen.

## ASTA (''Administration des services techniques de l'agriculture'')
### Automatesch Haaptstatiounen
* Gréiwemaacher
* Iechternach
* Stad Lëtzebuerg-Märel
* Reiler
* Réimech
* Schëmpech
* Uewerkuer
* Useldeng

### Automatesch Niewestatiounen

* Dol
* Ettelbréck
* Guedber
* Holler
* Käerch
* Luerenzweiler
* Mamer
* Reckeng op der Mess
* Réiser
* Wëntger

### Manuell Statiounen

* Aasselbuer
* Buerschent
* Dol
* Kënzeg
* Rued (Ell)
* Waldbriedemes

### Pluviometresch Statiounen
* Ueschdref
* Bäerdref 
* Biereng
* Kaalmes
* Iermsdref
* Furen
* Housen
* Heeschbreg
* Héngerhaff (Miersch)
* Kiemen
* Proz
* Pärel
* Réiden op der Atert
* Rëmerschen
* Schëffleng

## MeteoLux
MeteoLux ass zanter dem 11. Dezember 2011 den Numm vum *Service Météorologique de Luxembourg* deen en Departement vun der Administration de la navigation aérienne ass

## Meteomedia (Jörg Kachelmann)
* Bartreng
* Béiwen
* Beetebuerg-Obeler
* Eesbech
* Ëlwen
* Eschduerf
* Ettelbréck
* Lëtzebuerg (Stad)
* Mäertert
* Péiteng
* Sandweiler
* Stengefort
* Waasserbëlleg

## The Weather Channel, Inc
* Diddeleng
* Esch-Uelzecht
* Stad Lëtzebuerg
* Miersch

## Wäibauinstitut (''Institut viti-vinicole'')
* Réimech (Meteorologesch Statioun Réimech)

## Dikrecher Kolléisch (''Lycée classique de Diekirch'')
* Dikrech (Meteorologesch Statioun Dikrech)

## Privat Meteorologesch Statiounen
*Draufelt (Dem Pico seng Wiederstatioun)
*Duelem (Réimech) (Dem François Thys seng Wiederstatioun)
*Kielen Dem Huberty Jean Marie seng Wiederstatioun
*Boulaide (Météo Boulaide)
*Réimech (Météo Réimech)

## Amateurfunker (''Réseau luxembourgeois des amateurs d'ondes courtes a.s.b.l.'')
* Rodange (LX0NET: Wiederstatioun a Webcam)

## Fir ze liesen
*Pfister L., C. Wagner, E. Vansuypeene, G. Drogue & L. Hoffmann 2005. - Atlas climatique du grand-duché de Luxembourg. - Musée national d'histoire naturelle, Société des naturalistes luxembourgeois, Centre de recherche public-Gabriel Lippmann, Administration des services techniques de l'agriculture, Luxembourg, 80p.

## Kuckt och
* Wiederstatioun

## Um Spaweck

*Klimatologie zu Lëtzebuerg 
*Meteosdaten op der Websäit vun der Asta
*D'meteorologesch Statioun vum Dikrecher Lycée (METEO LCD)
*Dem Pico seng Wiederstatioun vun Draufelt
*Wiederstatioun a Webcam vum RL zu Rodange
*Meteoskaart op der Websäit vun RTL
*Meteosdaten op der Websäit vun Meteomedia (Jörg Kachelmann)
*Meteo vum ''Weather Channel'' op der Websäit vun MSN
*Eng Websäit, déi virun Extremwieder an Europa warnt
*Aktuell Meteo a Previsioun am Kloertext
*Meteolux Administration de la Navigation Aérienne - Service Météorologique
Ardennerpäerd

D**'Ardennerpäerd** meeschtens einfach **Ardenner** genannt, ass en zolidd Schaffpäerd. Seng Originne sinn an de franséischen Ardennen.

## Kuckt och
* Lëscht vu Päerdsrassen

## Um Spaweck
Chrysaor

De **Chrysaor** (gr. Χρυσάωρ, "*Goldschwert*") war an der griichescher Mythologie de Jong vum Poseidon an der Medusa, deen zesumme mam Pegasos, engem Päerd mat Flilleken, aus der Medusa hirem Schouss ervirkomm ass wéi de Perseus se ëmbruecht huet. En huet d'Okeanid Kallirhoë bestuet, déi em de Geryoneus, en Ongeheier mat dräi Käpp (enger anerer Versioun no mat dräi Kierper) gebuer huet. De Geryneus sollt spéider an den Aventurë vum Herakles eng Roll spillen. Och d'Echidna soll eng Duechter vum Chrysaor gewiescht sinn.
Oinochoe

Eng **Oinochoe** och: *Oenochoe* (gr. Οινοχόη, oinokhóê; vu gr. oĩnos = Wäin, khéô = schëdden) ass en äerdene Krou mat enger Hänk an enger gepëtzter Zull, deen am ale Griicheland benotzt gouf, fir de Wäin aus engem sougenannte Krater, an deem e mat Waasser vermëscht gi war, ze schäffen, fir en ze zerwéieren.

## Um Spaweck
Kithara

D**'Kithara** (gr. *κιθάρα*, haut am Griicheschen och d'Bezeechnung fir eng klassesch Gittar, lat. *cithara*) ass e Säiteninstrument aus der griichescher Antiquitéit.

D'Kithara ass virun allem vu professionelle Museker gespillt ginn, meeschtens bei feierleche Geleeënheeten, a besonnesch am Kult zu Éiere vum Apollo. Trotzdeem datt se sech gläichen, sinn d'Leier an d'Kithara zwee verschidden Instrumenter. D'Leier war meeschtens méi kleng.

## Um Spaweck
Hydra

D'Wuert **Hydra** bedeit:

* e Wiesen an der griichescher Mythologie, - Hydra (Mythologie)
* e Séisswaasserpolyp, - Hydra (Séisswaasserpolyp)
* eng griichesch Insel an der Egäis, - Hydra (Insel)
* de laténgeschen Numm vum Stärebild Waasserschlaang, - Hydra (Astronomie)
* en Trabant vum Zwergplanéit Pluto, - Hydra (Mound)
* den Numm vun engem ongesteierte Loft-Buedem-Rakéitensystem, - Hydra (Rakéit)
* e staarke Schachcomputer, - Hydra (Schach)
* e Multi-Monitorverwaltungstool vun ATI, Hydravision
Algriichescht Aulegeschier

Déi algriichesch Aulebäcker haten eng grouss Auswiel vun Dëppen, Kréi, Schuelen an anert Aulegeschier.

* Eng Hydra war e Waasserkrou mat dräi Hänken.
* Eng Oinochoe war e Wäikrou mat enger Hänk.
* Eng Amphor war e grousse Behälter, fir Hunneg, Wäin, Ueleg oder Fruucht ze versuergen.
* E Krater war eng grouss Schossel fir de Wäi mat Waasser ze verdënnen.
* Eng Lekythos.
Amphor

Eng **Amphor** oder: *Amphora* (gr. αμφορέας, vun: *amphi* = zwou Säiten, duebel, a *phoreus* = droen) ass en äerdene, bauchege Krou mat enkem Hals an zwou Hänken, meescht, awer och aus Metall (Bronz, Sëlwer, Gold).

Si faasst tëscht 5 a 50 Liter an ass an der Antiquitéit als Späicher- oder Transportbehälter fir Ueleg, Wäin, Kar, enger bestëmmter Fëschzooss (kuckt: Garum), awer och Äsche geholl ginn, oder z.&nbsp;B. als Walurn benotzt ginn. Dowéinst si se virun allem an de Regioune vum Wäin- an Olivenubau fabrizéiert ginn.

Meeschtens sinn d'Amphore mat engem spatze Buedem gemaach ginn, fir datt se den héije Wee an de Sand, oder en anere mëlle Buedem, gestallt konnte ginn.

## Um Spaweck
Krater (Aulegeschier)

E **Krater** (gr. κρατήρ, kratér, vum griichesche Verb κεράννυμι: "*mëschen*") war e Behälter fir Waasser a Wäin ze mëschen aus dem anticke Griicheland. En ass aus Toun oder Bronz hiergestallt ginn. Zesumme mam Krater ass e Psykter benotzt ginn, deen an de Krater agesat gouf.

## Um Spaweck
Harpalyke (Mythologie)

D'Griichesch Mythologie kennt zwou Figure mam Numm **Harpalyke**:
* d'Duechter vum Harpalykos, dem Kinnek vun Thrakien. Si ass vun hirem Papp am Ëmgang mat Waffen erzu ginn, soudatt si als berüümt Jeeërin gegolt huet an och bei verschiddene Krichszich mat derbäi war. Wéi hire Papp no engem Opstand vun de Geten an d'Bëscher huet misse flüchten, huet d'Harpalyke hie sou laang mat dem Wëld wat si erluecht huet erniert, bis si vun anere Jeeër gefaange geholl an ëmbruecht ginn ass.
* D'Duechter vum Klymenos, dee si als Maitresse hat, obwuel e se mat engem anere Mann bestuet huet. Aus Rach huet d'Harpalyke hirem Papp e Kand wat aus hirer inzestuéiser Verbindung ervirgaangen ass z'iesse ginn (Thyestesiessen, dt. "Thyestesmahl"), wouropshin de Klymenos si ëmbruecht huet. En Deel vun der Iwwerliwwerung erzielt d'Harpalyke wier an eng Eil verwandelt ginn.
Danaos

Den **Danaos** (gr. Δαναος, "*Schléifer*", lat. *Danaus*) war an der griichescher Mythologie de Jong vum Belos an der Anchinoë, Brudder vum Aigyptos. D'Griichen hunn en als Ancêtre vun den Danaër ugesinn.

## Mythos
Dem Danaos seng 50 Duechteren (Danaiden) si vun hirem Monni gezwonge ginn seng 50 Jongen ze bestueden. Mat Hëllef vun hirem Papp ass et hinnen awer gelongen hir Männer (bis op de Lynkeus) an der Hochzäitznuecht ëmzebréngen. Den Danaos ass mat sengen Duechteren op Argos geflücht, wou en de Kinnek verdrängt huet.

## Um Spaweck
Eugène Heinen

Den **Eugène Heinen**, gebuer den 12. Februar 1914 zu Ëlwen, a gestuerwen de 17. Mee 2006, war e lëtzebuergesche Pedagog, Theaterregisseur a Schauspiller. Hien hat säi Studium zu Frankfurt an zu Nanzeg gemaach.

Hien huet d'Theatergrupp *[[Compagnons de la scène]]* matgegrënnt. Spéider huet dës Grupp hiren Numm a *[[Lëtzebuerger Theater]]* emgeännert.

## Gielchen

*
Manternacher Millen

D**'Holzmillen** (Holzschläiferei) **zu Manternach** gouf an der Mëtt vum 19. Joerhonnert vum Jules Lamort am Sirdall tëscht Manternach a Mäertert am haitegen Naturschutzgebitt Manternacher Fiels opgeriicht, fir Holzbräi als Matière première fir Pabeier hierzestellen.

De Papp vum Jules Lamort, de Jacques Lamort, huet 1837 tëscht Manternach a Wecker eng Pabeierfabrik gegrënnt. Déi Zäit si fir d'Pabeierproduktioun Textiloffäll aus Seid, Léngent, Kotteng oder Schofswoll benotzt ginn, déi zerstéckelt, ageweecht a mat Hëllef vun der Waasserkraaft duerch e Muelwierk zerklengert goufen. Well an der Mëtt vum 19. Joerhonnert d'Nofro no Pabeier ëmmer méi grouss gouf an d'Präisser fir d'Textilreschter ëmmer méi geklomme sinn, war een op der Sich no neier Matière première fir d'Pabeierproduktioun, vun deenen d'Holz zum wichtegste ginn ass.

Mam Iwwerhuele vun der Pabeierfabrik Lamort, huet de Jules Lamort sirofwäerts 1859/60 no der Geneemegung vum 14. Abrëll 1857 d'Holzmille mat enger Waasserkraaftanlag opgeriicht. Fir d'Mille kënne permanent uerdentlech ze bedreiwen huet hie baachopwäerts e Stauwier gebaut. D'Waasser gouf vum Barrage duerch e ronn 850 m laange Kanal afgeleet. De Kanal ass vum Barrage op der rietser Säit vun der Sir gelaf, ass mat engem Aqueduc iwwer d'Sir gaangen an op der lénkser Säit bis zum Waasserhaus iwwer der Mille weider gelaf. Duerch de Kanal konnt den Niveau vum Waasser erhéicht ginn, soudatt d'Héicht vun der Chute an domat d'Waasserkraaft vergréissert gouf.

D'Matière première war haaptsächlech Fiichtenholz. An der Kuelescheier lénks iwwer der Fabertbréck ass d'Holz geschielt, a 40&nbsp;cm grouss Stécker geschnidden a schliisslech mat Päerd bis bei d'Holzmillen transportéiert ginn. An der Millen ass d'Holz géint rau Millesténg gepresst an zerriwwe ginn a mat Säck an d'Pabeierfabrik bruecht ginn. D'Millesteng sinn duerch eng Turbinn mat Waasser aus dem Waasserhaus ugedriwwe ginn.

1906 ass am Sirdall mat dem zweespueregen Ausbau vun der Zuchstreck Lëtzebuerg - däitsch Grenz ugefaange ginn, bei deem en Äerdrutsch d'Holzmille gréisstendeels zerstéiert huet. Vun do un huet gemuelen Holz aus dem Ausland missen importéiert ginn, wat 1914 dozou gefouert huet, datt d'Pabeierfabrik zougemaach gouf.

## Kuckt och
* Millen zu Lëtzebuerg
* Pabeierindustrie zu Lëtzebuerg

## Um Spaweck
* Le moulin à bois op der Websäit vun der Gemang Manternach
* D'Holzmille vu Manternach op www.industrie.lu
Provënz La Habana

**La Habana** ass eng Provënz am Nordweste vu Kuba, déi ronderëm d'Haaptstd vu Kuba Havanna läit. Havanna selwer awer ass eng eegestänneg Provënz, déi Provënz Ciudad de la Habana heescht.

La Habana huet eng Fläch vu 5.730,5&nbsp;km² a grenzt am Norden un d'Provënz Cuidad de la Habana, am Osten un d'Provënz Matanzas, am Süden un d'Karibischt Mier an am Westen un d'Provënz Pinar del Río.
Cienfuegos

**Cienfuegos** ass d'Haaptstad vun der Provënz Cienfuegos a läit an Zentralkuba an enger déiwer natierlecher Bucht.

D'Stad gouf 1514 gegrënnt a war am 19. Joerhonnert de wichtegsten Hafe fir d'Zockerexportatioun vum Süden.

Et liewen an dëser Stad, déi e bedeitenden Industriezentrum ass, eng 140.700 Awunner (2002).

Am Joer 2005 gouf den historeschen Zentrum vu Cienfuegos vun der Unesco zum Weltkulturierwen.

## Kuckeswäertes

* De *Palacio de Valle*: eng gotesch, napoleonesch a mauresch Villa déi am Joer 1913 fir bal 2 Milliounen Dollar fir de Spuenier Ciscle de Valle y Blance gebaut gouf. Haut kann een dës Villa besiche goen an um Rez-de-Chaussée ass e Restaurant.
* De *Castilla de Jagua*: ass eng Festung vu 1745 an huet fréier d'Cienfuegos Bucht virun de Pirate geschützt.
* De *Parque Martí*: ass eng Plaz mat Musekpavillon a Bänken, ronderëm déi restaueréiert a riseg Villae stinn, wéi z.&nbsp;B. den Teatro Tomás Terry mat Aussichtstuerm, de Museo Provincial mat der Geschicht vun der Stad an d'Kathedral.

## Kuckt och
* Lëscht vun de kubanesche Groussstied
* Lëscht vun de Weltierwen (Amerika)

## Um Spaweck
Naturschutzgebitt Montenach

**Montenach** ass en nationaalt Naturschutzgebitt an der franséischer Gemeng Montenach. Am Dräilännereck Lëtzebuerg-Däitschland-Frankräich läit op 25&nbsp;km nordëstlech vun Diddenuewen an an direkter Noperschaft vu Sierk e variéiert, sechsdeelegt Gebitt mat Dréchewisen, wouvun 107,13 ha zanter dem 8. Februar 1994 ënner Naturschutz stinn.

## Um Spaweck
* La Réserve Naturelle de Montenach
Valle de Viñales

De kubaneschen Nationalpark am Dall **Valle de Viñales** ass 21.600 ha grouss a läit 53&nbsp;km nërdlech vu Pinar del Río an der Provënz mam selwechten Numm.

Do leien d' *Mogotes*, grouss Kalleksbierger, déi sech aus der rouder Äerd ervirdinn a vun ënnerierdeschem Waasser ausgehielegt goufen.

Den Zentrum vun deem Dall ass d'Uertschaft Viñales, déi et zanter 1607 gëtt.

## Kuckeswäertes

* Cueva del Indio: dëst sinn ënnerierdesch Hielen an de Mogotes, wou ee mam Boot kann doduerch fueren.
* Mural de la Prehistoria: 1961 huet de Kënschtler Leovigildo González op der Kalleksmauer vun engem Mogote e Bild gemoolt, dat 120 Meter héich an 180 Meter breet ass..

## Kuckt och
* Lëscht vun de Weltierwen (Amerika)

## Um Spaweck
The Da Vinci Code

De Roman **The Da Vinci Code** (de:*Sakrileg. The Da Vinci Code)* ass e Mysterythriller vum Dan Brown, deen am Joer 2003 erauskomm ass. 
De Roman ass a 44 Sproochen iwwersat a weltwäit iwwer fofzeg Millioune Mol verkaaft ginn (Stand: Mee 2006).

Wärend d'Charakteren an hir Handlungen am Buch fiktiv sinn, existéieren déi verschidden Konschtwierker, d'Architekur, déi beschriwwen Dokumenter, Organisatiounen a geheim Ritualer a Wierklechkeet.

## Beschreiwung
De Robert Langdon, e Symbolik-Fuerscher vun Harvard, ass aus beruffleche Grënn zu Paräis. Eng Kéier mueres kritt hien e mysteriéisen Telefonsuruff. Hie kritt matgedeelt, datt den Direkter vum Musée du Louvre, de Jacques Saunière matzen an der Nuecht virum Bild vum Mona Lisa ëmbruecht gouf. Op der Plaz erkennt de Langdon, datt den Doudegen duerch verstoppten Hiwäiser op d'Wierker vum Leonardo da Vinci him eppes matdeele wollt. Hien a dem Saunière säi Kandskand, d'Sophie Neveu, eng Kryptologin bei der Paräisser Police, fanne Spuere déi de grujelege Muerd erklären an op e Komplott hindeiten.

## Den éischte Saz
"Robert Langdon awoke slowly."

### Déi verschidde Charakteren am Buch
* Robert Langdon
* Jacques Saunière
* Sophie Neveu
* Bezu Fache
* Silas (The Da Vinci Code)|Silas
* Bishop Manuel Aringarosa
* The Teacher
* André Vernet
* Sir Leigh Teabing
* Rémy Legaludec
* Lieutenant Collet 
* Guardian of the Rosslyn Trust

## Verfilmung
De Roman gouf verfilmt ënner dem Numm The Da Vinci Code an ass am Mee 2006 erauskomm. D'Dréibuch ass vum Akiva Goldsman, d'Regie vum Ron Howard. An den Haaptrolle sinn den Tom Hanks als Langdon, d'Audrey Tautou als Neveu an de Jean Reno als Fache ze gesinn.

## Editiounen
* Originaleditioun (1. Oplo): 18. Mäerz 2003 *The Da Vinci Code* bei Doubleday
* Däitsch Ausgab: Abrëll 2006 *Sakrileg. The Da Vinci Code*, bei Lübbe als Täschebuch

## Referenzen
Am Buch ginn zwéi Bicher zitéiert:
* Dem Leonardo Da Vinci seng *Obras selectas series* (op Spuenesch)
* Dem Victor Hugo säi *Notre-Dame de Paris* vun 1831


Wierker vum Dan Brown

*[[Diabolus (Roman)]]* (1998)&nbsp;&#124;
*[[Illuminati (Roman)|Illuminati]]* (2000)&nbsp;&#124;
*[[Meteor (Roman)|Meteor]]* (2001)&nbsp;&#124;
*[[The Da Vinci Code (Roman)|The Da Vinci Code]]* (2003)
Martin Waldseemüller

De **Martin Waldseemüller** (Martinus Ilacomylus), gebuer 1470 zu Freiburg, a gestuerwen 1520, war en däitsche Kartograph.

*1507: *[[Cosmographiae Introductio]]* (Buch, Saint-Dié) 
*1507: *Universalis Cosmographia* (Kaart, Saint-Dié). Dës Kaart, déi och nach „Waldseemüller-Kaart“ genannt gëtt, war déi éischt Weltkaart, op där d'Landmassen am Westen als eegestännege Kontinent bezeechent an nom Séifuerer Amerigo Vespucci „Amerika“ genannt goufen.
*1508: *Lotharingia* (Kaart, Saint-Dié)
*1511: *Carta itineraria Europae* (Kaart)
*1513: *Tabula terre nove * (Kaart, Stroossbuerg)
*1515: *Carta Marina Navigatoria Portugallen * (Kaart, Saint-Dié)

## Fir ze liesen
Gabriel, Petra (2006): Der Kartograph. Frankfurt a. Main, Knecht, 368 S. ISBN 978-3-7820-0893-8 (en historesche Roman iwwer de Waldseemüller).

## Um Spaweck
Cosmographiae Introductio

D***'Cosmographiae Introductio*** (mam ganzen Titel: *Cosmographiae introductio cum quibusdam geometriae ac astronomiae principiis ad eam rem necessariis. Insuper quattuor Americi Vespucci navigationes. Universalis Cosmographiae descriptio tam in solido quam plano, eis etiam insertis, quae Ptholomaeo ignota a nuperis reperta sunt.*) ass e Buch vum däitsche Kartograph Martin Waldseemüller, dat am Joer 1507 zu Saint-Dié a Frankräich erauskoum.

 
D*'Universalis Cosmographia* ass eng Kaart vum Martin Waldseemüller, déi am Joer 1507 mam *Cosmographiae Introductio* zu Saint-Dié publizéiert gouf.

Op där Kaart gouf fir d'éischt Kéier den Numm "America" fir déi Nei Welt gebraucht: De Waldseemüller hat gemengt, se wier vum Amerigo Vespucci entdeckt ginn. Dësen Numm ass op anere Kaarten iwwerholl ginn, a, wéi mer wëssen, nach haut gebräichlech.

D'Kaart gouf an 1.000 Exemplaire gedréckt. Et schéngt es, wéi wa just een eenzegt bis haut erhale bliwwe wier. Et gouf 2001 vun der Library of Congress zu Washington D.C. opkaaft.
Kinepolis Luxembourg

**Kinepolis Luxembourg** ass e Multiplex-Kino um Kierchbierg, deen zum Kinepolis Group gehéiert a vun deem bedriwwe gëtt. Kinepolis huet de Multiplex Enn 2015 vum Utopia Group ofkaf, gradewéi och déi aner Kinoen, déi em gehéiert haten. 

De Kino goung am Dezember 1996 ënnert dem Numm ***Utopolis*** op a krut den Zousaz "Kierchbierg", wéi den Utopolis Group aner Kinoen ënnert deem Numm bedriwwen huet.

En huet 10 Projektiounssäll mat enger Gesamtkapazitéit vun 2693 Sëtzplazen an ass domat dee gréisste Kinoskomplex am Land.

2019 gouf e frësch gemaach.

## Kuckt och
* Lëscht vun de Lëtzebuerger Kinoen
Compiler

E **Compiler** ass e Computerprogramm, deen en ausféierbare Programm, verfaasst an enger Sprooch, an e semantesch äquivalenten ausféierbare Programm an eng aner Sprooch iwwersetzt. De Compiler soll dobäi de Programm a verschiddene Weeër optiméieren.

## Kuckt och
* Compilerbau
* Interpreter
Lycée Ermesinde

De **Lycée Ermesinde Miersch** (**LEM**) ass eng lëtzebuergesch autonom Secondairesschoul, déi am September 2005 an der Stad Lëtzebuerg zu Hollerech, ënner der Bezeechnung **Neie Lycée**, hir Dieren opgemaach huet. Am Joer 2012 huet de Lycée déi provisoresch Container zu Hollerech verlooss an ass an nei Gebaier zu Miersch geplënnert.

Zum Lycée gehéiert de Schoulrestaurant „Melusina“ an d'Internat „Sigfrid“.

## Geschicht
De Lycée gouf duerch e Gesetz vum 25. Juli 2005 *portant création d'un lycée-pilote* gegrënnt. Seng Organisatioun gouf duerch e groussherzoglecht Reglement vum 10. August 2005 festgeluecht.

E krut den Numm *Neie Lycée* well et deemools nach eng Pilot-Schoul war, déi an enger Testphase war. E sollt awer och zum Ausdrock bréngen, datt et eng Schoul ass, déi en anere System huet wéi déi aner Schoulen zu Lëtzebuerg. Notamment ass den Neie Lycée eng Ganzdagsschoul.

Wéi d'Schoul opgoung gouf et just Septième-Klassen. Am Joer 2006 hat se 260 Schüler. Fir d'Rentrée 2007 koume 6e- a 5e-Klassen derbäi. Vum Schouljoer 2009/2010 gouf mat der 3e schrëttweis och den ieweschten Zyklus vum Secondaire ugebueden. Déi éischt Schüler hunn am Joer 2012 hire Premièresexamen do gemaach.

Duerch d'groussherzoglecht Reglement vum 24. Februar 2012 krut d'Schoul den Numm **Lycée Ermesinde**.

## Direkter
* zanter 2005: Jeannot Medinger

## Fächer déi enseignéiert ginn
### Branches disciplinaires

* Sproochen: Franséisch, Englesch, Däitsch, Latäin, Chineesesch a Lëtzebuergesch
* Mathematik

### Branches interdisciplinaires
* « Art et société »: Geschicht, Anthropogeographie, Konscht a Musek, Éducation civique;
* « Éducation aux valeurs »;
* « Sciences et techniques »: Physik, Chimie, physesch Geographie, Biologie;
* « Sport et santé »: Sport an Deeler vun der Humanbiologie.

Eemol an der Woch ass Tutorat, do soen d'Schüler engem *Tuteur* oder enger *Tutrice*, wat si an der Woch gemaach hunn.

## Entreprisen
All Schüler „schafft“ zäitweis an enger oder zwou schoulinternen Entreprisen. Déi eenzel Entreprise si Produktiounseenheeten déi vun spezialiséiertem Personal mat Firmenerfaarung geleet ginn.

Am Lycée gëtt et 16 Entreprisen:

* Académie Beauté: Coiffer et Ästheetik
* Arts & Métiers: Konscht, Architektur, Schräinerei, Molerei, Bitzen, Keramik
* Atelier des gourmets: Restauratioun
* B.A.M. Bike Atelier Mersch: Vëlosreparatur
* C.A.D.E.: Firmeverwaltung
* Chelseau Studios: Kommunikatioun
* Circles: Zirkus
* Dragons: Sport
* LEM.Science: Wëssenschaften
* Lemur Stop Motion Studio: Stop-Motion
* Laboratory for Information Technologies (LITe): Informatiounstechnik
* Natter: Biodiversitéit
* Sätzwierk: Sproochen a Kulturen
* Seefood: Café a Kantin
* The Growlight Company: Danz, Theater, Regie
* Waves: Musek

## Kuckt och
* Secondairesschoulen zu Lëtzebuerg

## Um Spaweck

* D'Websäit vum Lycée Ermesinde
* Pourquoi Ermesinde ? Artikel iwwer den Numm vum Lycée
* Neue Freiheit im Container (archivéiert) D'Land vum 23. Dezember 2005.
Utopolis (Mechelen)

**Utopolis Mechelen** ass e Multiplex-Kino an der belscher Stad Mechelen, deen zum Utopia Group gehéiert.

En huet 11 Säll, mat am Ganzen 2260 Sëtzplazen. E gouf am Dezember 1993 vun der Cinecity Group als **Cinecity Mechelen** opgemaach. Nodeem d'Cinecity Group 1999 mam Utopia Group fusionéiert huet, gouf en 2003 bannena frësch gemaach. No der Reouverture krut e säin haitegen Numm.
Assembler (Informatik)

En **Assembler** an der Informatik ass e spezielle Compiler, deen een an enger maschinenoer Assemblersprooch geschriwwene Computerprogramm an d'Maschinnesprooch iwwersetzt. Dack gëtt de Begrëff *Assembler* och als Ofkierzung oder Synonym fir *Assemblersprooch* benotzt.
Utopolis (Lonkech)

De Multiplex-Kino **Utopolis** zu Lonkech gehéiert zum lëtzebuergeschen Utopia Group.

Den *Utopolis* zu Lonkech huet 1.330 Plazen, déi op siwe Säll verdeelt sinn. D'Säll sinn all klimatiséiert.

## Sonorisatioun
*SRD
*dts

## Parking
Den Utopolis huet e grousse Parking direkt nieft dem Gebai.

## Adress
Utopolis Longwy 
Avenue de Saintignon
B.P. 50027, F-54401 Longwy Cedex

## Praktesches
Am Gebai ass e Restaurant an e Bistro.

## Um Spaweck
Websäit vum Utopolis Lonkech
Lommel

**Lommel** ass eng Stad an eng Gemeng mat ronn 30.000 Awunner an der Belsch.

Lommel gehéiert zu der Regioun Flandern an zu der Provënz Limburg. D'Stad läit südlech vun Eindhoven direkt op der hollännescher Grenz.

Bei der Stad läit en däitschen Zaldotekierfecht, dee gréissten däitschen Zaldotekierfecht baussent Däitschland.

Zu Lommel gëtt et eng Bréck déi am Zweete Weltkrich de flotten Numm Joe's Bridge vun de britteschen Truppe kritt huet. Si stoung um Ufank vun der Buedemoffensiv vun den Alliéierte fir *d'[[Operatioun Market Garden]]*.

## Geschicht

## Wopen

De Wope vu Lommel ass duerch kinnekleche Beschloss vum 30. Juni 1839 festgehale ginn.

Beschreiwung vum Wopen: Um bloe Feld, eng Eech mat Eechelen mat um Fouss vum Bam zwee Schof déi grasen, dat Ganzt am Gold.

## Sportler aus der Gemeng
*Gerrit Schellens (* 1966), Triathleet
*Kevin Hulsmans (*1978), Vëlossportler
*Pieter Mertens (*1980), Vëlossportler

## Kuckt och
* Utopolis (Lommel)
* Däitschen Zaldotekierfecht Lommel
* Polneschen Zaldotekierfecht Lommel

## Um Spaweck
*Websäit vun der Gemeng Lommel
*Kaart fir Lommel ze lokaliséieren
Lëtzebuerger Pompjeesfederatioun

D**'Lëtzebuerger Pompjeesfederatioun** gouf 1883 gegrënnt an ass de Landesverband vun all de lëtzebuergesche Pomjeescorpsen.

## Organer
#D'Generalversammlung
#Den Exkutivrot
#Den Zentralkommitee
#D'Kantonalverbänn
#D'Pompjeesjugend
#D**Amicale des Sapeurs-Pompiers Retraités''
#D**Mutuelle vun de Letzeburger Pompjeeën''

## Um Spaweck
*D'Websäit vum Lëtzebuerger Pompjeesverband
Utopolis (Turnhout)

**Utopolis Turnhout** ass e Multiplex-Kino an der belscher Stad Turnhout, deen zum Kinepolis Group gehéiert. Virdrun, ier dëse vu Kinepolis iwwerholl gouf, huet en zum Utopia Group gehéiert.

En huet 8 Säll, mat am Ganzen 1800 Sëtzplazen an huet am Dezember 2003 seng Dieren opgemaach.
Utopolis (Lommel)

De Multiplex-Kino **Utopolis** zu Lommel an der Belsch gehéiert zum d Kinepolis Group. Virdrun, ier dëse vu Kinepolis iwwerholl gouf, huet en zum lëtzebuergeschen Utopia Group gehéiert.

Den *Utopolis* zu Lommel huet 706 Plazen, déi op fënnef Säll verdeelt sinn. D'Säll sinn all klimatiséiert.

## Sonorisatioun
*SRD
*dts

## Parking
Den Utopolis huet e gratis Parking.

## Um Spaweck
Websäit vum Utopolis Lommel
Dréileeder mat Kuerf 23-12

**Dréileeder mat Kuerf 23-12**, ofgekierzt **DLA (K) 23/12**, ass en an Däitschland genormte Pompjeesgefier.

## Den Numm
De Begrëff DLK 23-12 besteet aus:
*DLK bedeit "Dréileeder mat Kuerf"
*"23" ass d'Nennrettunghéicht a Meter
*"12" ass d'Nennausluedung a Meter

## Lëtzebuergesch Pompjeescorpse mat DLK
* Pompjeeë Réiserbann
**DLK 23-12
* Pompjeeë Klierf ("Pompjeeën Gemëng Cliärref")
* Pomjeeë Lëtzebuerg-Stad 
**DLK 23-12
**DLK 50

## Kuckt och
* Teleskopleederwon mat Kuerf

## Um Spaweck
Massively Multiplayer Online Role-Playing Game

**Massively Multiplayer Online Role-Playing Game**, ofgekierzt ** MMORPG** ass e Computerspill vum Rollegenre bei deem e puer dausend Spiller zur selwechter Zäit iwwer Internet zesumme spille kënnen.

## Um Spaweck
* OGRank 
* MMORPG linkcollection
Lëscht vun de Weltierwen (Afrika)

Dës Lëscht regruppéiert de Länner no d'Weltierwen um Kontinent Afrika.

* „**N**“: sinn d'Naturierfschaften 
* „**K**“: sinn d'Kulturiefschaften

= A =

## 
* 1980 - K - Biergfestung Beni Hammad
* 1982 - K/N - Fielsmolereie vum Tassili n'Ajjer
* 1982 - K - Dall vun M'zab
* 1982 - K – D'réimesch Ruine von Djemila 
* 1982 - K - Ruinestad Tipasa
* 1982 - K – D'réimesch Ruine vun Timgad
* 1992 - K - Kasbah (Alstad) vun Alger

= B =
## 
* 1985 - K - D'Kinnekspalaise vun Abomay

## 
* 2001 - K – Den Hiwwel vun Tsodilo mat de Fielsmolereien

## Burkina Faso
* 2009 - K - D'Ruine vu Loropéni

= E =
## 
* 1979 - K - Islamescht Kairo
* 1979 - K - Memphis a seng Doudestad mat de Pyramide vu Gizeh, Abusir, Sakkara an Dahschur 
* 1979 - K - Theben
* 1979 - K - Tempel vun Abu Simbel
* 1979 - K - Fréichrëschtlech Ruine vun Abu Mena (Klouschter vum Hl. Menas)
* 2002 - K - Katharineklouschter
* 2005 - N - Wadi Al-Hitan (Den Dall vun de Walen)

## 
* 1981 - N - Integraalt Naturreservat vum Bierg Nimba
* 1982 - N - Nationalpark vun Taï
* 1983 - N - Nationalpark vu Comoé

## 
* 1978 - K – D'Fielskierche vu Lalibela
* 1978 - N - De Nationalpark Simien
* 1979 - K - Fasil Ghebbi an der Géigend vu Gondar
* 1980 - K – D'Ruine vun Aksum
* 1980 - K – Den Dall um ënneschte Laf vum Floss Awash
* 1980 - K - Den Dall um ënneschte Laf vum Floss Omo
* 1980 - K – D'Steele vun Tiya

= G =

## 
* 2003 - K - Insel James an associéiert Plazen

## 

## 

## 

= K =
## 
* 1987 – K – Déierereservat Dja

## Kap Verde
* 2009 - K - Cidade Velha (d'Alstad vu Ribeira Grande de Santiago)

## 

= L =
## 

= M =
## 
* 2010 - **N** - Reebëscher vun Atsinanana

## 
## 
*...
* 1988 - K - Leemmoscheeën, Mausoleeën a Kierfechter vun Timbuktu.

## 
## 
## 

= N =
## 
## 

= S =
## 
## 
## 
## 
## 
## 

= T =

## 
## 
## 
* 1979 - K- Amphitheater vun El Jem
* 1988 - K - d'Medina vu Sousse

= U =
## 
* 2010 - K - Griewer vun de Bugandakinneken

= Z =
## 
## Um Spaweck
Varadero

**Varadero** ass eng Stad op der Nordküst vu Kuba a läit an der Provënz Matanzas.

D'Plage vu Varadero ass mat hiren 12&nbsp;km Längt, déi gréisst Plage vu Kuba.

Varadero ass en Touristenuert a seng Hoteller, Restauranten, Baren an Discoe verdeele sech op enger Längt vun 19&nbsp;km iwwer d'Hallefinsel Hicaco.

Am Joer 1887 war Varadero e klengt Duerf, vun deem haut nach just wéineg ze gesinn ass, wéi z.&nbsp;B. d'Kierch Elvira oder e 500 Joer ale Risekaktus op der *Punta del Rincón Francés*.

## Kuckeswäertes
* *Retiro Josone*, e Park mat engem kënschtlesch ugeluechte Séi
* *Cueva de Ambrosio*, eng Hiel, déi 1962 entdeckt gouf, an där gutt erhalen alamerikanesch Fielsenzeechnunge sinn
* *Museo Municipal*

## Um Spaweck
Trinidad

Den Numm **Trinidad** bezeechent:

* eng Insel vum karibesche Staat Trinidad an Tobago: Trinidad (Insel)
* eng Stad a Bolivien: Trinidad (Bolivien)
* eng Stad op Kuba: Trinidad (Kuba)
* eng Stad am Paraguay: Trinidad (Paraguay)
* eng Stad am Uruguay: Trinidad (Uruguay)
Trinidad (Kuba)

**Trinidad** ass eng Stad an der Provënz Sancti Spiritus op Kuba. Si huet 36.000 Awunner.

Trinidad ass am Joer 1513 vum Diego Velázquez de Cuéllar gegrënnt ginn.

Ufank vum 19. Joerhonnert ass Trinidad, wéi vill aner kubanesch Stied, räich ginn duerch den Zockerboom. Dës Entwécklung ass awer duerch d'Ofschaffe vun de Sklaven an den Onofhännegkeetskrich gestoppt ginn. Den Hafe vun Trinidad huet u senger Bedeitung verluer.

1950 gouf Trinidad zum Nationaldenkmol an zanter 1998 gouf Trinidad zesumme mat den 20&nbsp;km baussent leienden Zockerrouerplantage vu *Valle de los Ingenios* Weltkulturierwe vun der UNESCO.

## Kuckeswäertes

* *Convento San Franscisco*: den Tuerm vum Klouschter ass den héchste Punkt a Symbol vun der Stad. Bannendran ass de *Museo Nacional de la Lucha Contra Bandidos*, deen d'Schluecht géint d' "Konterrevolution" an der Bierger vun Escambray tëscht 1959 an 1965 dokumentéiert.
* *Plaza Mayor*, déi haut nach un d'Kolonialzäit erënnert.
* *Valle de Los Ingenios* ass den Dall vun den Zockerrouerplantagen a läit un der Strooss a Richtung Sancti Spiritus.

## Kuckt och
* Lëscht vun de kubanesche Groussstied
* Lëscht vun de Weltierwen (Amerika)

## Um Spaweck
Provënz Sancti Spíritus

**Sancti Spíritus** ass eng Provënz an Zentral-Kuba a läit tëscht de Provënze Villa Clara a Ciego de Ávila. D'Haaptstad ass Sancti Spíritus.

D'Haaptakommesquelle sinn do d'Zockerindustrie an d'Véizuucht. Donieft gëtt do och nach Räis an Tubak ugebaut. 
Och den Tourismus ass vu grousser ekonomescher Bedeitung.

Trinidad, bis zum 19. Joerhonnert eng wichteg Zockermetropol op Kuba, ass zanter 1998 zesumme mat den Zockerrouerplantage vun der *Valle de los Ingenios*, déi méi bausse leien, Weltierwe vun der UNESCO.

## Gebittskierperschaften
# Cabaiguán 
# Fomento 
# Jatibonico 
# La Sierpe
# Sancti Spíritus 
# Taguasco 
# Trinidad 
# Yaguajay
Provënz Cienfuegos

**Cienfuegos** ass eng Provënz am südlechen Zentral-Kuba a läit tëscht de Provënzen Matanzas, Sancti Spíritus a Villa Clara. D'Haaptstad heescht och Cienfuegos.

Cienfuegos huet dee gréissten Zockerexporthafe vu Kuba. Ausserdeem ass d'Fësche vu Krabben e wichtegen ekonomesche Facteur.

## Gebittskierperschaften
# Abreus
# Aguada de Pasajeros
# Cienfuegos
# Cruces
# Cumanayagua
# Lajas
# Palmira
# Rodas
Claude Fontaine

De **Claude Fontaine**, gebuer den 12. Mäerz 1940 zu Wolz, a gestuerwen de 7. Juli 2000 zu Zürich, war e lëtzebuergesche Graphiker a Moler.

Hien huet seng Primärschoul zu Lëtzebuerg a seng Mëttelschoul an der Schwäiz gemaach. Duerno huet en 2 Joer zu Paräis Konscht studéiert.

Hie war graphesche Mataarbechter am Atelier E+U Hiestand zu Zürich an huet vill mat Absolvente vun der *Hochschule für Gestaltung* vun Ulm zesummegeschafft, wou d'graphescht Konzept vun der sougenannter *analytescher Grëndlechkeet* geléiert an ëmgesat gouf.

Mat 29 Joer ass de Claude Fontaine hannescht op Lëtzebuerg komm, wou e virun allem als Plakatkënschtler bekannt gouf. Hie war ee vun de Pionéier vun der Escher Kulturfabrik a Matgrënner vun der Galerie Terre Rouge.

## Literatur
* *Fontaines Claude: Graphik - affiches - Biller*. Luxemburg: Ed. Kremer-Muller; Esch/Alzette: Centre culturel Kulturfabrik, [2001], 224 p.: ill.; ISBN 2-919978-05-5

## Kuckt och
* Lëscht vu lëtzebuergesche Konschtschafenden

## Um Spaweck
* Houere Claude... een Noruff vum Guy W. Stoos am forum, № 208, Mee 2001
Eesbech

**Eesbech** ass déi generell Bezeechnung fir dräi Uertschaften op der Our:
* zu Lëtzebuerg: d'Uertschaften Ënnereesbech an Uewereesbech an der Gemeng Parc Housen;
* an Däitschland: d'Uertsgemeng Iwwereesbech am Äifelkrees Béibreg-Prüm.
Déi vereinfacht Bezeechnung *Eesbech* ass a béide Länner bei der Bevëlkerung ganz geleefeg.

## Geschicht
Bis 1815 war Eesbech eng Gemeng déi aus deenen dräi Uertschafte bestanen huet.

Wéi nom Wiener Kongress 1815 d'Grenzen an Europa nei gezunn goufen, an 1816 e Grenzvertrag tëscht Holland a Preise gemaach gouf, gouf d'Gemeng gedeelt. Déi Lännereien um lénksen Uwänner vun der Our mat der Uertschaft Iwwereesbech goungen u Preisen, an déi riets vun der Our blouwe bei Lëtzebuerg.

D'Filmregisseurin Geneviève Mersch huet 1996 den Dokumentarfilm mam Titel *[[Iwwer an eriwwer]]* iwwer dës Uertschafte gedréint, dee sech ë. a. mat den Nowéie vum Zweete Weltkrich befaasst.

## Kuckt och
* Lëscht vun de Lëtzebuerger Uertschaften

## Um Spaweck

* Übereisenbach 
* Den Dokumentarfilm ''Iwwer an eriwwer'' um Site vum CNA
Lëscht vun de kubanesche Stied

Dës **Lëscht vun de kubanesche Groussstied** ass en Deel vun de .

An dëser Lëscht stinn all d'Stied mat méi wéi 40.000 Awunner an hir Awunnerzuel (Zensus 1981; Zensus 2001; Schätzung vum: 1. Januar 2005) an hir Verwaltungseenheet.

----
Victor Abens

De **Victor** ("**Vic**") **Abens**, gebuer de 16. Oktober 1912 zu Veianen, a gestuerwen de 14. Januar 1993 zu Léck, war e lëtzebuergesche Politiker an Industriellen.

No der Primärschoul a kuerzem Studium am Lycée classique de Diekirch huet hie bis zum Ufank vum Zweete Weltkrich an der Etüd vum Dikrecher Affekot a Buergermeeschter Alphonse Greisch geschafft.

## Resistenzler
Nodeem hien zesumme mam Tony Noesen d'Veiner Kantonal-Sektioun vum L.V.L. gegrënnt hat, gouf hien den 1. September 1942 vun den Däitsche verhaft a koum an d'Villa Pauly an duerno op Hinzert. Weider Statioune ware Prisongen zu Tréier, Köln, Berlin, Hannover a Warschau, ier hien am Januar 1943 op Posen an am Mäerz vum selwechte Joer op Lublin koum. Am Mäerz 1944 krut hie vun der Lagerleitung Lublin en Zuchticket fir op Lëtzebuerg fir sech an der Villa Pauly ze presentéieren. De Vic ass awer direkt op Dikrech an duerno op Veianen gefuer wou hie sech bis zum Enn vum Krich verstoppt huet.

## Politiker
Bei de Gemengewale vum 7. Oktober 1945 gouf hien an de Veianer Gemengerot gewielt. Nom Doud vum deemolege Buergermeeschter Dr. Edouard Wolff war hie vun 1946 bis 1981 Buergermeeschter vu senger Heemechtsstad Veianen. Zäit senges Liewens huet hie sech fir seng Stiedchen agesat. Hien huet mat d*Veiner Geschichtsfrënn* gegrënnt, vun deenen hie 1973 bis 1984 President war, an och d**Veiner Schloossfrënn'' mat an d'Liewe geruff, vun deenen en [[1978]] - [[1992]] d'Presidence hat. Net zulescht op säin Asaz hin ass d'[[Buerg Veianen|Veianer Buerg]] restauréiert ginn. Fir hien ze éiere gouf de prächtegen 30,30 × 10,20 m an 7 m héije Festsall am Schlass no him benannt.

Politesch war de Vic Abens an der [[Lëtzebuerger Sozialistesch Aarbechterpartei|LSAP]] aktiv, fir déi e vun [[1945]] bis [[1981]] an d'[[Chamber]] gewielt gouf. Do huet hien an den Nokrichsjoren eng grouss Roll an der Rekonstruktioun vum [[Éislek]] gespillt.

Vum 17. Juli 1979 bis de 24. Juli 1989 war hien ee vun de 6 [[Lëscht vun de lëtzebuergeschen Europadeputéierten|lëtzebuergeschen Europadeputéierten]] am [[Europäescht Parlament|Europäesche Parlament]].

Hie war ëmmer e Verfechter vun der ''Veiner Sprooch'' a seng politesch Rieden, Sträitgespréicher an Interviewe si legendär.

Vun [[1963]] bis [[1973]] war de Vic Abens President vun der [[UGDA]].

== Gielercher ==
* 
* 
* Commandeur de l'[[Ordre de Mérite civil et militaire d'Adolphe de Nassau]] (Promotioun 1977)
* Grosses [[Bundesverdienstkreuz]]
* Officier de l'[[Ordre d'Orange-Nassau]] (Promotioun 1951)
* Commandeur vum [[Order of the British Empire]]

== Verschiddenes ==
Zu Veianen erënnert e [[Monument Victor Abens|Monument]], e Wierk vun der [[Benedicte Weis]], un de Victor Abens.

1997 hunn d**Veiner Geschichtsfrënn'' e Ginkgo zu Éiere vum Vic Abens a Pierre Bassing nieft dem Veiner Kierfecht geplanzt.

## Kuckt och
* Lëscht vun de lëtzebuergesche Regierungsmemberen
* Lëscht vun de lëtzebuergeschen Europadeputéierten

## Um Spaweck
* Säit vum Europaparlament iwwer de Vic. Abens
* Festsall Vic Abens am Veianer Schlass
Havanna

**Havanna** (es: *La Habana*, vollstänneg Bezeechnung *San Cristóbal de La Habana*), ass d'Haaptstad vu Kuba a gläichzäiteg och eng eegestänneg Provënz.

Havanna ass mat 2.201.610 Awunner (2002) déi gréisst Stad an der Karibik.

D'Alstad vun Havanna gouf 1982 vun der UNESCO op d'Lëscht vum Weltierwe gesat.

## Kuckeswäertes
* *[[Complejo El Morro]]*: huet Havanna fréier virun de Fräibeuterattacke geschützt
* *Alstad vun Havanna* mat prächtege Gebaier aus verschiddenen Epochen
* *Museo de la Revolución*
* *Cabaret Tropicana*, déi weltberüümt Danzshow mat deene beschten Dänzer vu Kuba

## Kuckt och
* Lëscht vun de kubanesche Groussstied
* Lëscht vun de Weltierwen (Amerika)

## Um Spaweck
Pinar del Río

**Pinar del Río** ass d'Haaptstad vun der Provënz Pinar del Río a läit am Weste vu Kuba.
Si huet ronn 140.166 Awunner (geschat 2005).
Si gëllt ausserdeem als Haaptstad vum beschten Tubak op der Welt.

## Kuckeswäertes
* *Fábrica de Guayabites*: eng Fabrick wou Likör aus der Guayaba Fruucht hiergestallt gëtt.
* *Fábrica de Tabacos Francisco Donatién*: eng Tubaksfabrick wou een Zigaren ze kafe kritt a bei der Produktioun kann nokucken.

## Kuckt och
* Lëscht vun de kubanesche Groussstied

## Um Spaweck
Stack (Informatik)

An der Informatik bezeechent e **Stack** (op Däitsch och nach *Stapelspäicher* oder *Keller* genannt) eng Datestruktur, déi besonnesch dacks beim Programméiere vu Mikroprozesseren agesat gëtt.

## Funktiounsprinzip
E Stack kann eng bestëmmt Gréisst vun enger Informatiounsstruktur, déi d'selwecht Gréisst huet, ophuelen a gëtt se géint d'Reiefolg vun der Opnam erëm zeréck. Benotzt gi follgend Operatiounen:

* *push* (akelleren) - späichert den Inhalt vun engem Späicher am Stack of,
* *pop* (auskelleren) - schreift den Inhalt, deen am Stack gespäichert gouf, nees an de Späicher zeréck,
dacks gëtt zousätzlech nach follgende Befeel ugebueden:
* *peek* (nokucken) - de geretteten Inhalt kann aus dem Stack geholl ginn, ouni datt en am Stack geläscht gëtt.
* *XTHL* - tauscht den Inhalt vun der Stackspäicherplaz, dee mam Stackpointer adresséiert ass, mam Inhalt vun der Registerkoppel H aus.

Dobäi gëtt nom Last In, Frist Out-Prinzip (op Lëtzebuergesch: *Als lescht eran, als éischt eraus*) geschafft. Mam *pop* gëtt also ëmmer deen Objet erausginn, dee fir d'lescht duerch *push* eraginn gouf.

De Prinzip ka mat Këschte beim Plënnere verglach ginn:
Eng nei Këscht kann een ëmmer nëmmen uewen op e Stouss Këschte stellen. Wann ee se elo erëm eenzel verréckele wëll, fänkt een uewe bei der Këscht un, déi ee fir d'lescht dropgesat huet.

## Kuckt och
* Queue

## Um Spaweck
Lëscht vun den Nationalfändelen

Dës **Lëscht vun den Nationalfändelen** ass en Deel vun de .

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## Z

## Um Spaweck
Green Light and the Rocky Bretherens

**Green Light and the Rocky Bretherens** war eng Reggae-Museksgrupp aus Lëtzebuerg mat internationale Memberen.

## Bandgeschicht

D'Grupp gouf 2003 gegrënnt an hat Memberen aus aacht verschiddene Länner: Finnland (Casimir Schauman), England (Nick Atkinson), Holland (Job De Jong a Koos Couvé), der Belsch (Wenzel Vermeersch), Portugal (Rui Lopes, Tomas Pracana an Tiago Hacke), Costa Rica (Warren Hernandez), Griicheland (Marcos Anyfantakis an Alex Anyfantakis) a Frankräich (Fabian Rudolph).

Green Light and the Rocky Bretherens hat hiren éischten Optrëtt 2004. Deemools ware siwe Memberen an der Grupp, déi hirer Freed un der Musek fräie Laf gelooss hunn. 2005 hu si dann hiren éischte richtegen Erfolleg erlieft wou si e Plackevetrag beim klenge lëtzebuergesche Plackelabel Ashcan Records ënnerschriwwen hunn. Nodeem si 2005 vill Optrëtter haten, ënner anerem mat Gruppe wéi *Les Fils De Teuhpu*, *Kingston Kitchen 809* oder *Dr. Ring Ding*, ass 2006 d'Lidd *Pink Panther* op der Kompilatioun *Music for the Living? Vol.1* vun Ashcan Records erauskomm an hir EP *Live at the Rockhal*, déi eng zweet Kéier 2009 um Label *Music Is Art Records* verëffentlecht gouf, koum op de Maart.

Optrëtter hat d'Grupp der och erëm vill, ënner anerem um *Ska Im Park Festival* an Däitschland an op hiren zwou eegene klengen Touren duerch Frankräich a Portugal. Si hunn och erëm mat ville bekannte Gruppe gespillt, wéi *Rude & Visser*, *Three Minute Warning*, *Skatoons*, *Nyabinghi* an aneren.

Hiren Erfolleg huet net nogelooss. Nodeem si zweemol um Naionalfeierdag (2005 an 2006) an um KuFa Ska Festival (2005 an 2006) gespillt haten, si si um *[[Rock-A-Field|Rock-A-Field Festival]]* 2007 opgetruden.

## Discographie
* 2006: *Live at the Rockhal*
Ralingen

**Ralingen** op der Sauer ass eng Gemeng an der Verbandsgemeng Tréier-Land am Landkrees Tréier-Saarburg a Rheinland-Pfalz an Däitschland.

Op der aner Säit vun der Sauer läit déi lëtzebuergesch Gemeng Rouspert.

Ralingen besteet aus 
***Ralingen** (*Rooljen*),
*Wintersdorf (*Wanschdrëf*),
*Godendorf (*Godendrëf*),
*Edingen (*Ittchen*),
*Olk (*Olek*),
*Kersch (*Käersch*).

## Partnerschafte mat auslännesche Gemengen
*Rouspert
*Velence an Ungarn
Am Gemengenzenter *Reemerhof* zu Rouspert gouf de 6. Juni 2002 d'Partnerschaft tëscht den dräi Gemenge vun de Buergermeeschteren Agnes Olah, Luc Bonblet und Oswald Disch ënnerschriwwen.

## Veräiner
*Websäit vum "Fussball Sport Verein 1925 Ralingen e.&nbsp;V."
*Websäit vun der "Spielgemeinschaft Sauertal - Ralingen"

## Spezielles an der Gemeng
*D'Ralinger Spruddelquell

## Um Spaweck
*Websäit vu Ralingen